Diari Oficial de la Generalitat Valenciana


Sumari del DOGV 2854, del 23-10-1996 (1996/839632)

RESOLUCIÓ de 8 d'agost de 1996, de la direcció general del Secretariat del Govern de la Conselleria de Presidència de la Generalitat Valenciana, per la qual es disposa la publicació de la pròrroga de l'Acord Administratiu de Col·laboració subscrit el 22 de juny de 1992 entre la Generalitat Valenciana i el Ministeri de l'Interior en matèria policíaca, per un període d'un any.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2854

Data del DOGV
:   23-10-1996

Secció del DOGV
:   ALTRES DISPOSICIONS

Número del document
:   1996/839632


Data del document
:   08-08-1996

Organisme emissor
:   Conselleria de Presidència

Tipus de document
:   Resolució

RESOLUCIó de 8 d'agost de 1996, de la direcció general del Secretariat del Govern de la Conselleria de Presidència de la Generalitat Valenciana, per la qual es disposa la publicació de la pròrroga de l'Acord Administratiu de Col·laboració subscrit el 22 de juny de 1992 entre la Generalitat Valenciana i el Ministeri de l'Interior en matèria policíaca, per un període d'un any.   
Subscrit, després de la tramitació prèvia reglamentària, la pròrroga de l'Acord Administratiu de Col·laboració subscrit el 22 de juny de 1992 entre la Generalitat Valenciana i el Ministeri de l'Interior en matèria policíaca, per un període d'un any, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0505/96, i que figura com a annex d'aquest resolució.  
València, 8 d'agost de 1996.- La directora general del Secretariat del Govern: Catalina Escuin Palop.  
ANNEX  
Madrid, 20 de juny de 1996  
Reunits:  
D'una banda, el senyor Jaime Mayor Oreja, ministre de l'Interior, en representació de l'administració de l'Estat,  
I, de l'altra, el senyor Eduardo Zaplana Hernández-Soro, president de la Generalitat Valenciana, en representació del Govern Valencià.  
Intervenen ambdós amb la representació i les facultats conferides pels càrrecs respectius i es reconeixen recíprocament la capacitat i la legitimitat per a atorgar i firmar aquesta pròrroga de l'Acord de Col·laboració, que en dret basta per a formalitzar-lo, amb l'objectiu que seguidament és ressenyat i en conseqüència fan les següents:  
Manifestacions  
I. L'Estatut d'Autonomia de la Comunitat Valenciana preveu en l'article 36 la possibilitat de crear una policia autònoma de la Comunitat Valenciana.  
II. La Llei Orgànica 2/1986, de 13 de març, de les Forces i els Cossos de Seguretat, en l'article 37.1 disposa que les comunitats autònomes, en els estatuts d'autonomia de les quals estiga previst, podran crear cossos de policia per a l'exercici de les funcions de vigilància i de protecció a què fa referència l'article 148.1.22 de la Constitució Espanyola.  
En el mateix article, en l'apartat 2, es determina que les comunitats autònomes que no feren ús de la possibilitat prevista en l'apartat 1, podran exercir les funcions anunciades en l'article 148.1.22 de la Constitució, de conformitat amb l'article 47 d'aqueixa Llei, pel qual s'estableix l'adscripció d'unitats del Cos Nacional de Policia a les Comunitats Autònomes.  
III. El Reial Decret 221/1991, de 22 de febrer, regula l'organització de les unitats del Cos Nacional de Policia adscrites a les comunitats autònomes i estableix les particularitats del règim estatutari del seu personal.  
IV. En conseqüència, el 22 de juny de 1992, va instrumentar-se l'Acord de Col·laboració entre el Ministeri de l'Interior i la Comunitat Valenciana en matèria policíaca, i va ser creada i adscrita una unitat del Cos Nacional de Policia de la Comunitat Valenciana per ordre de 16 de setembre de 1992 del Ministeri de l'Interior.  
V. L'estipulació setze de l'esmentat acord estableix que la vigència és de tres anys i podrà ser prorrogada pel consentiment exprés del Ministeri de l'Interior i la Conselleria d'Administració Pública de la Generalitat Valenciana.  
VI. El dia 21 de juny de 1995 va estipular-se una pròrroga de l'acord per un període d'un any.  
VII. Els representants d'ambdues administracions consideren convenient el fet de prosseguir aquesta col·laboració en matèria policíaca.   
Per tot el susdit, d'acord amb el que preveu la Constitució Espanyola, l'Estatut d'Autonomia, la Llei Orgànica 2/1986, de 13 de març, de les Forces i els Cossos de Seguretat i el Reial Decret 221/1991, el Ministeri de l'Interior i la Presidència de la Generalitat Valenciana, convenen, d'acord amb l'estipulació següent:  
Autoritzar la pròrroga de l'Acord Administratiu de Col·laboració entre el Ministeri de l'Interior i la Generalitat Valenciana en matèria policíaca, subscrit el dia 22 de juny de 1992, per un període d'un any, segons que estableix l'estipulació setze de l'esmentat acord.  
El ministre de l'Interior  
JAIME MAYOR OREJA  
El president de la Generalitat Valenciana,  
EDUARDO ZAPLANA HERNáNDEZ-SORO